|  |
| --- |
| **ROMÂNIA**  **JUDEȚUL SĂLAJ**  **CONSILIUL LOCAL AL COMUNEI PERICEI** |

**HOTĂRÂREA**

**Nr. 51 / 18.09.2020**

**pentru aprobarea**

**statutului Comunei Pericei , precum și a regulamentului de organizare și funcționare a consiliului local**

Având în vedere :

* Referatul de aprobare al primarului nr.5681 din 11.09.2020;
* Raportul de specialitate nr. 5750 din 14.09.2020 precum și Proiectul regulamentului de organizare și funcționare a Consiliului local;

Luând în considerare:

* Art.4 și 6 din legea 52/2003 privind transparența decizională în administrația publică cu modificările și completările ulterioare;
* având în vedere prevederile art. 104, 129 alin. (3) lit. a) teza a doua și art. 289 din Ordonanța de urgență a Guvernului nr. 57/2019 privind Codul administrativ, cu completările ulterioare,
* ținând cont de Referatul de aprobare al Direcției Generale Administrație Publică nr. 71404/MLPDA din 23.06. 2020,
* avizul comisiilor de specialitate,

în temeiul art. 139 alin. (1) și art.196 alin.(1)lit. a )din Ordonanța de Urgență nr. 57/2019 privind Codul Administrativ,

**CONSILIUL LOCAL AL COMUNEI PERICEI**

**Hotărește:**

**Art. 1** - Se aprobă statutul Comunei Pericei, prevăzut în Anexa nr. 1.

**Art. 2** - Se aprobă regulamentului de organizare și funcționare a consiliului local, prevăzut în Anexa nr. 2.

**Art. 3** – Anexele nr. 1-2 fac parte integrantă din prezenta hotărâre,

**Art. 4** – La data intrării în vigoare a prezentei Hotărârea Consiliului Local Pericei nr. 51 din 11.08.2016 își încetează valabilitatea.

**Art.5.**Cu ducere la îndeplinire a prezentei hotărâri se încredințează primarul și secretarul general al comunei.

Art. 6. Prezenta hotărâre se comunică cu:

* Instituția Prefectului Județului Sălaj;
* Primarul Comunei;
* Consilieriilor locali ai comunei Pericei;
* Secretra general al comunei,
* Site-ul :www.comunapericei.ro
* Dosar ședință.

PREȘEDINTE DE ȘEDINȚĂ Contrasemnează,

Pop Călin Secretarul general al comunei,

Dănilă Angelica-Doina

**Anexa nr.1**

**STATUTUL COMUNEI PERICEI**

**Capitolul 1. Prezentarea generală a unității administrativ-teritoriale**

**Art. 1.** – Comuna Pericei este:

1. persoană juridică de drept public, cu capacitate juridică deplină și patrimoniu propriu;
2. subiect juridic de drept fiscal;
3. titulară a drepturilor și obligațiilor ce decurg din contractele privind administrarea bunurilor care aparțin domeniului public și privat al acesteia, precum și din raporturile cu alte persoane fizice sau juridice, în condițiile legii.

**Art. 2.** – (1) Comuna Pericei are reședința în localitatea Pericei.

(2) Comuna Pericei se află așezată în partea vestică a județului Sălaj, la 24 km față de reședința județului, municipiul Zalău și 5 km față de orașul Șimleul Silvaniei.

(3) Comuna Pericei este alcătuită din patru sate componente: Pericei, Bădăcin, Sici și Periceiu Mic.

**Art.3.** Localitatea de reședință a comunei este satul Pericei. Față de reședința unității administrativ teritoriale satele componente sunt situate la distanțe cuprinse între: 10 km Bădăcin, 5 km Sici și 3 km Periceiu Mic, fiind legate prin drumuri județene și comunale.

**Art.4.** Suprafața totală a unității administrativ teritoriale este de 5960 ha, din care intravilanul are o suprafață de 760,86 ha

**Art.5**. Conform Legii nr.351/2001 privind aprobarea planului de amenajare a teritoriului național – Secțiunea a IV – a “Rețeaua de localități” satul de reședință: Pericei este localitate de rangul IV, iar satele componente: Bădăcin, Sici și Periceiu Mic sunt localități de rangul V.

**Art.6.** Prima atestare documentară a satelor componente ale comunei Pericei:

* Anul 1205 – Pericei
* Anul 1217 – Bădăcin
* Anul 1319 – Sici
* Anul 1954 – Periceiu Mic

**Satul Pericei**

1475 localitatea plătea un impozit de 45 forinți anual. Petri Mór consideră după aceste date o localitate cu o populație relativ mare

1543 Periceiul a fost convertit la credința reformată

1553 în localitatea au plătit impozite nominale după 42,5 parcele. Tot cu această ocazie au fost înregistrate alte 63 gospodării; existau în jur de 106 familii – care în Perechÿen – Pericei

1582 apare prima referire scrisă la prezența podgoriilor din localitate

1585 deja exista biserica romano – catolică care avea o criptă unde erau înhumați membri familiei Báthori. Tot în această zonă exista și castelul lui Báthori Szaniszló

1594 la recensământ localitatea avea 14 gospodării și 2 case în construcție

1604, după datele istorice, 12 gospodării de iobagi au plătit povară, respectiv în anul 1605 o gospodărie

1610 în comuna Perechen exista o casă nobiliară, conform atestărilor

1625 în Pericei este atestat divizarea unui „castel” care cuprindea: o casă de piatră, o casă – sufragerie/bucătărie, o construcție cu o încăpere mică, o încăpere dedesubt, anexe lângă bucătărie/sufragerie, un turn de piatră, grajduri, bucătărie, închisoare, porți și curți exterioare

1668 au început zidirea bisericii evanghelică-reformată, pietrele folosite provind din ruinele castelului mai sus amintit

1687 este atestată prezența unei mori în „frântura spre Somlyó”

Într-un document din secolul XVIII este atestat titlul de proprietate a familiei Kardos asupra conacului Méreg din localitate.

1715 au plătit povară 20 gospodării.

1720 au plătit povară 27 gospodării și avea o populație de 243 locuitori.

1796 este atestată biserica greco-catolică în locul căreia în 1886 a fost zidită o biserică nouă.

1808 Periceiul avea 5 conacuri și 360 parcele de iobagi.

1847 localitatea avea o populație de 1254 locuitori.

1869 avea 2041, în 1880 erau 1753 și în 1890 avea 2181 locuitori și 390 case.

1895 localitatea avea 409 gospodării, suprafața localității era de 5835 acri, din care 2309 arabil, 1498 pădure, 512 pășune, 598 câmp, 193 podgorii neplantate, 5 podgorii, 149 grădini, 271 pământ nefertil.

**Satul Bădăcin**

1529 locuiau în sat cca. 6 iobagi ai familiei Báthori

1553 au fost înregistrate 31 gospodării

1604 o gospodărie plătea daruri

1715 au plătit povară 9 gospodării

1720 au plătit povară 9 gospodării și avea o populație de 81 locuitori

1808 erau înregistrate 109 parcele

1815 a fost construită din lemn biserica greco-catolică, respectiv școala elementară de același rit în 1873

1847 localitatea avea o populație de 649 locuitori, respectiv în 1890, 623 locuitori și 138 gospodării

1895 numărul gospodăriilor ajunsese la 164, iar suprafața satului este de 1716 acri din care 633 arabil, 287 pășune, 273 pădure, 187 câmp, viță de vie necultivată 141, 3 podgorii, 55 grădini, 3 stuf, 134 pământ nefertil

**Satul Sici**

1475 localitatea plătea un impozit anual de 13,3 forinți

1542 este vândut un conac nobiliar care aparținea familiei Szécsi

1549 erau 36 case

1590 localitatea aparține cetății Valkó

1715 plăteau daruri 10 gospodării de iobagi și satul avea o populație de 90 locuitori

1720 plăteau daruri 22 de gospodării și în localitatea trăiau 198 locuitori

1808 este construită din piatră Biserica Greco – Catolică, iar în 1872 școala elementară cu o singură încăpere care aparținea aceluiași rit

1890 erau 139 case și 698 locuitori

1895 erau 226 gospodării și suprafața era de 2192 acri din care 1152 arabil, 305 câmp, 262 pădure, 261 pășune, 135 grădină, 77 teren neproductiv

**Satul Periceiu Mic**

„Drumul sării”, vechi drum comercial, a stat la baza genezei acestui sat.

**Art.7. (1)** Populația stabilă a comunei Pericei în anul 2020 este de 3482 locuitori, din care pe localități:

* Pericei: 2626
* Bădăcin: 639
* Sici: 203
* Periceiu Mic: 14

(2 ) Aspectele privind numărul populației se actualizează în urma recensământului în vederea respectării dreptului cetățenilor aparținând unei minorități naționale de a folosi limba sa maternă în relația cu administrația publică locală și cu serviciile deconcentrate.

**Capitolul 2. Autoritățile administrației publice locale**

**Art. 8.** – (1) Autoritățile administrației publice locale sunt:

1. Consiliul Local al Comunei Pericei , reprezintă autoritate deliberativă de la nivelul Comunei Pericei. Consiliul local al Comunei Pericei are 13 membri.
2. Primarul , ca autoritate executivă.
3. La nivelul Comunei Pericei , consiliul local a ales un viceprimar.

(2) Apartenența politică a consilierilor locali este următoarea :UDMR,PNL, PSD, ALDE și PPMT.

**Art. 9.-** (1) Autoritățile administrației publice locale au dreptul de a conferi și retrage titlul de cetățean de onoare, persoanelor fizice române sau străine pentru Comuna Pericei .

(2) Autoritățile administrației publice locale au dreptul de a conferi certificatul de fiu/fiică al/a Comunei, persoanelor fizice române sau străine pentru Comuna Pericei.

**Capitolul 3. Căi de comunicații**

**Art. 10. – (1)** Raza teritorială aComunei Pericei este tranzitată, după caz, de o rețea rutieră de transport, potrivit prevederilor Legii nr. 363/2006 privind aprobarea Planului de amenajare a teritoriului național – Secțiunea I – Rețele de transport, cu modificările și completările ulterioare.

(2) Rețeaua de transport prevăzută la alin. (1) lit. a) este formată, potrivit Ordonanței de Guvern nr. 43/1997 privind regimul drumurilor, republicată, cu modificările și completările ulterioare, din: drumuri de interes național, drumuri de interes județean și drumuri de interes comunal și poduri.

**Capitolul 4. Principalele instituții care își desfășoară activitatea pe raza teritorială a unității administrativ-teritoriale**

**Art. 11. – (1)** Rețeaua școlară de la nivelulComunei Pericei , potrivit Legii educației naționale nr. 1/2011, cu modificările și completările ulterioare, cuprinde numărul total de unități de învățământ de stat și particular preuniversitar, acreditate, respectiv autorizate să funcționeze provizoriu, numărul total al unităților de învățământ preuniversitar, înființate în structura universităților de stat și numărul total al furnizorilor de educație autorizați să funcționeze provizoriu.

(2) Pe raza teritorială a Comunei Pericei își desfășoară activitatea o singură unitate de învățământ de stat – Școala Gimnazială nr. 1 Pericei .

(3) Comuna Pericei susține unitățile de învățământ și furnizorii de educație prevăzuți la alin. (1) potrivit prevederilor Legii nr. 1/2011.

**Art. 12.** – Pe raza teritorială a Comunei Pericei avem 2 cămine culturale , o bibliotecă comunală , și un Centru de Marketing Turistic, care funcționează subordonate acesteia.

**Art. 13.** – (1) Pe raza teritorială a Comunei Pericei se asigură o singură formă de asistență medicală, după caz: asistență medicală profilactică și curativă;

(2) Asistența medicală prevăzută la alin. (1) lit. a) se realizează, dacă este cazul, prin: cabinete medicale ambulatorii ale medicilor de familie, Cabinet Dr. Peștenariu Marius-Liviu și Cabinet Medicina familiei Negoescu Nicoleta Mariana.

**Art. 14.**- (1) Pe raza teritorială a Comunei Pericei se asigură servicii sociale definite potrivit art. 30 din Legea asistenței sociale nr. 292/2011, cu modificările și completările ulterioare.

(2) Comuna Pericei asigură cadrul pentru furnizarea serviciilor sociale prevăzute la alin. (1).

**Art.15.** Pe teritoriul comunei există un dispensar sanitar – veterinar încadrat cu cadre de specialitate.

**Capitolul 5. Funcțiuni economice ale unității administrativ-teritoriale**

**Art. 16.**  În comuna Pericei își desfășoară activitatea societăți și asociații familiare, respectiv întreprinzători particulari cu statut de persoană fizică și juridică și unități economice în următoarele domenii:

- fabricarea și comercializarea de produse alimentare;

- prestări servicii, producție de pâine și produse de morărit și panificație,

- transport de mărfuri și persoane;

- prelucrarea lemnului și fabricarea mobilei, fabricarea de confecții;

- construcții civile

- construcții drumuri, poduri și autostrăzi

**Capitolul 6. Bunurile din patrimoniul unității administrativ-teritoriale**

**Art. 17.** – (1**)** Patrimoniul Comunei Pericei este compus din bunurile mobile și imobile care aparțin domeniului public și domeniului privat al Comunei Pericei , precum și din totalitatea drepturilor și obligațiilor cu caracter patrimonial.

**(2)**Bunurile care aparțin comunei Pericei sunt supuse inventarierii anuale, în termen de 60 de zile de la data depunerii situațiilor financiare anuale.

**(3)** Creșterea sau diminuarea patrimoniului va fi temeinic justificată pentru fiecare caz, în note explicative anexate la inventar.

**Art.18.**

**(1)**Bunurile aflate în proprietatea publică a unității administrativ teritoriale și cele din proprietatea privată a acesteia pot fi date în administrarea regiilor autonome și instituțiilor publice, pot fi concesionate ori închiriate în condițiile legii sau pot fi atribuite în folosință gratuită pe termen limitat persoanelor juridice fără scop lucrativ care desfășoară activități de binefacere sau de utilitate publică ori serviciilor publice.

**(2)**Consiliile locale hotărăsc, în condițiile legii, cu privire la cumpărarea unor bunuri ori la vânzarea bunurilor aflate în proprietatea privată a unității administrative teritoriale.

**(3)**Vânzarea, concesionarea și închirierea se fac prin licitație publică, potrivit prevederilor legale.

**Capitolul 7. Serviciile publice existente**

**Art. 19.-** Serviciile comunitare de utilități publice furnizate la nivelul Comunei Periceic sunt, după caz:

a) serviciul public de alimentare apă și canalizare, furnizat de Compania de Apă Someș-Tisa S.A;

b) serviciul public de salubrizare, furnizat de: SC INSTAL ROS SRL și SC CLEANMAN SRL,

c) serviciul public de iluminat;

**Art. 20.** – Transportul și distribuția energiei electrice de pe raza teritorială a Comunei Pericei sunt furnizate de: ELECTRICA FURNIZARE S.A;

**Art. 21.** – Alimentarea cu gaze naturale pe raza teritorială a Comunei Pericei este asigurată de: CPL CONCORDIA .

**Capitolul 8. Atribuirea și schimbarea denumirilor de străzi, piețe** **și de obiective de interes public local**

**Art. 22.** – (1) Comuna Pericei , după caz, atribuie sau schimbă denumirile de: străzi, piețe și de obiective de interes public local, precum și pentru obiective și instituții de interes local aflate în subordinea lor, cu respectarea prevederilor Ordonanței Guvernului privind atribuirea sau schimbarea de denumiri nr. 63/2002, cu modificările și completările ulterioare.

(2) În situația în care, prin proiectele de hotărâri ale consiliilor locale, se propune atribuirea ca denumire a unor nume de personalități ori evenimente istorice, politice, culturale sau de orice altă natură ori schimbarea unor astfel de denumiri, aceste hotărâri vor putea fi adoptate numai după ce au fost analizate și avizate de comisia de atribuire de denumiri județeana, respectiv a municipiului București, în conformitate cu prevederile Ordonanței Guvernului privind atribuirea sau schimbarea de denumiri nr. 63/2002, cu modificările și completările ulterioare.

(3) Schimbarea denumirilor instituțiilor publice și a obiectivelor de interes județean, se face prin hotărâre a consiliului județean, cu avizul consiliului local pe al cărui teritoriu administrativ sunt amplasate instituțiile și obiectivele în cauză, în conformitate cu prevederile Ordonanței Guvernului privind atribuirea sau schimbarea de denumiri nr. 63/2002, cu modificările și completările ulterioare.

**Capitolul 9. Societatea civilă, respectiv** **partidele politice, sindicatele, cultele și organizațiile nonguvernamentale care își desfășoară activitatea în unitatea administrativ-teritorială**

**Art. 23.** – (1) Comuna Pericei realizează un cadru de cooperare sau asociere cu organizații neguvernamentale, asociații și cluburi sportive, instituții culturale și artistice, organizații de tineret, organizații religioase și de caritate în vederea finanțării și realizării unor acțiuni sau proiecte care vizează dezvoltarea comunității.

(2) Comuna Pericei acordă o atenție deosebită proiectelor culturale și educative cu caracter local, regional, național, european și internațional, care se încadrează în strategia de dezvoltare a unității administrativ- teritoriale.

(3) Lista cu denumirea principalelor organizații neguvernamentale care își desfășoară activitatea pe raza teritorială a Comunei Pericei : ONG – uri Asociația Grădinița copiilor noștri Pericei, Asociația „Pro Schola” Pericei, Asociația „Iuliu Maniu” Bădăcin, Fundația „Iuliu Maniu” Bădăcin.

**Art. 24. -**  Pe teritoriul Comunei Pericei își desfășoară activitatea următoarele partide politice sau organizații aparținând minorităților naționale : UDMR, PSD, PNL,PPMT, ALDE ,PMP,PNȚCD înființate în condițiile Legii partidelor politice nr. 14/2003, republicată, cu modificările și completările ulterioare.

**Art. 25. –** (1) În Comuna Pericei își desfășoară activitatea următoarele culte religioase: Cultul Ortodox, Cultul reformat, Cultul Baptist, Cultul Greco-Catolic .

(2) Lista cu denumirea lăcașelor aparținând cultelor religioase prevăzute la alin. (1) este următoarea:

- Biserica Ortodoxă în satele Pericei, Bădăcin și Sici.

- Biserica reformată în satul Pericei,

- Biserica Baptistă în satul Pericei,

- Biserica Greco-Catolica în satul Bădăcin.

**Capitolul 10. Participare publică**

**Art. 26**. – Populația din Comuna Pericei este consultată și participă la dezbaterea problemelor de interes local sau județean, după caz, astfel:

a) prin intermediul referendumului local, organizat în condițiile legii;

b) prin intermediul adunărilor cetățenești organizate pe sate, în mediul rural, și pe cartiere și/sau zone ori străzi, în mediul urban, după caz;

c) prin dezbaterile publice asupra proiectelor de acte administrative;

d) prin participarea la ședințele consiliului local sau județean, după caz;

e) prin alte forme de consultare directă a cetățenilor, stabilite prin regulamentul de organizare și funcționare al consiliului.

**Art. 27.** – (1) În funcție de obiectul referendumului local modalitatea de organizare și validare a acestuia se realizează cu respectarea prevederilor Legii nr. 3/2000 privind organizarea și desfășurarea referendumului, cu modificările și completările ulterioare sau ale Ordonanței de urgență a Guvernului nr. 57/2019 privind Codul administrativ, după caz.

(2) Referendumul local se poate organiza în toate satele și localitățile componente ale comunei sau orașului ori numai în unele dintre acestea.

**Capitolul 11. Cooperare sau asociere**

**Art. 28**. – Comuna Pericei se asociază sau cooperează, după caz, cu persoane juridice de drept public sau de drept privat române sau străine, în vederea finanțării și realizării în comun a unor acțiuni, lucrări, servicii sau proiecte de interes public local cu respectarea prevederilor art. 89 din Ordonanța de urgență a Guvernului nr. 57/2019.

**Art. 29.** – Comuna Pericei aderă la asociații naționale și internaționale ale autorităților administrației publice locale, în vederea promovării unor interese comune.

**Capitolul 12. Dispoziții tranzitorii și finale**

**Art. 30***.* – Orice modificare care are ca obiect modificarea Statutului Comunei Pericei se realizează numai prin hotărâre a autorității deliberative.

PREȘEDINTE DE ȘEDINȚĂ Contrasemnează,

Pop Călin Secretarul general al comunei,

Dănilă Angelica-Doina